ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fr nl id id pl id id en id id ms id ms en id ms ms id id ms ms id id ms id id id ms id id ms ms ms id id id id id id ms ms ms ms id id ms ms ms id id id ms ms ms ms en id ms ms id id ms id id en ms id id ms ms id id ms ms id ms id id id ms ms id en ms id ms id ms id id id id id ms id id ms id id ms ms en id id ms id ja id id ms ms id id id en ms ms jv en en en en en en id id ms id id en id id jv ms id id it es id id en id ms ms ms ms ms ms
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Fakta Disemak oleh Hello Doktor Medical Panel
Langkah berjaga-jaga & amaran
Apakah kegunaan Lipitor® (atorvastatin)?
Lipitor® tergolong dalam sekumpulan ubat yang dipanggil perencat reductase HMG CoA, atau “statins.” Atorvastatin bagi mengurangkan tahap kolesterol “buruk” (lipoprotein berkepekatan rendah atau LDL) dan trigliserida dalam darah, sambil meningkatkan kolesterol “baik” (lipoprotein berketumpatan tinggi, atau HDL).
Lipitor® digunakan untuk merawat kolesterol tinggi, dan mengurangkan risiko strok, serangan jantung, atau komplikasi jantung lain pada pesakit diabetes jenis 2, penyakit jantung koronari atau faktor risiko lain.
Lipitor® digunakan untuk orang dewasa dan kanak-kanak yang berusia sekurang-kurangnya 10 tahun.
Bagaimanakah saya perlu mengambil Lipitor® (atorvastatin)?
Ambil Lipitor® sama seperti yang ditetapkan oleh doktor anda. Ikuti semua arahan pada label preskripsi anda. Doktor anda mungkin akan mengubah dos anda untuk memastikan anda memperoleh hasil yang terbaik. Jangan gunakan ubat ini dalam jumlah yang lebih banyak atau lebih kecil atau lebih lama daripada yang disyorkan.
Lipitor® biasanya diambil sekali sehari, dengan atau tanpa makanan. Ambil ubat pada masa yang sama setiap hari. Jangan hancurkan tablet Lipitor® sebelum mengambilnya.
Bagaimana kaedah penyimpanan Lipitor® (atorvastatin)?
Ia paling baik disimpan pada suhu bilik yang jauh dari cahaya langsung dan kelembapan. Untuk mengelakkan kerosakan ubat, anda tidak boleh menyimpan ubatan ini di bilik mandi atau peti sejuk. Mungkin ada jenama ubatan ini yang berbeza yang mungkin mempunyai keperluan penyimpanan yang berlainan. Adalah penting untuk sentiasa menyemak pakej produk untuk arahan mengenai penyimpanan, atau boleh bertanya kepada ahli farmasi anda. Untuk keselamatan, anda perlu menyimpan semua ubat dari kanak-kanak dan binatang peliharaan.
Anda tidak boleh membuang ubatan ini ke dalam mangkuk tandas atau menuangkannya ke dalam longkang kecuali diarahkan untuk berbuat demikian. Adalah penting untuk membuang produk ini dengan betul apabila ia tamat tempoh atau tidak lagi diperlukan. Rujuk ahli farmasi anda untuk maklumat lanjut tentang cara membuang produk anda dengan selamat.
Langkah berjaga-jaga & amaran
Apakah yang saya perlu tahu sebelum mengambil Lipitor® (atorvastatin)?
Sebelum mengambilnya, sila beritahu doktor anda:
Anda sedang hamil atau menyusukan bayi. Ini adalah kerana anda hanya perlu mengambil ubat yang disyorkan oleh doktor sahaja ketika fasa ini
Anda sedang mengambil ubat-ubatan lain. Ini termasuk ubat yang boleh dibeli tanpa preskripsi dari doktor
Anda mempunyai alahan terhadap bahan aktif dan tidak aktif pada ubatan ini atau ubat-ubat lain
Anda mempunyai penyakit atau keadaan kesihatan yang lain
Anda mungkin perlu berhenti menggunakan ubat ini untuk masa yang singkat jika anda mengalami:
Ketidakseimbangan elektrolit (seperti paras kalium tinggi atau rendah dalam darah anda)
Tekanan darah yang sangat rendah
Jangkitan atau penyakit yang teruk
Pembedahan atau kecemasan medikal
Semasa menggunakan Lipitor®, anda mungkin memerlukan ujian darah yang kerap.
Lipitor® hanya sebahagian daripada program rawatan lengkap yang mungkin termasuk diet, senaman, dan kawalan berat badan. Ikut arahan doktor anda dengan teliti.
Lipitor® boleh menyebabkan keadaan yang mengakibatkan penghancuran tisu otot, yang membawa kepada kegagalan buah pinggang. Keadaan ini berkemungkinan lebih tinggi berlaku pada orang dewasa yang lebih tua dan pada orang yang mempunyai penyakit buah pinggang atau hipotiroidisme yang kurang terkawal (tiroid yang kurang aktif).
Adakah selamat digunakan ketika mengandung dan menyusukan bayi?
Tiada maklumat yang mencukupi tentang keselamatan menggunakan ubat ini semasa hamil dan menyusukan bayi. Sila sentiasa berunding dengan doktor anda untuk melihat potensi manfaat dan risiko sebelum mengambil ubat ini. Mengikut Pentadbiran Makanan dan Dadah Amerika Syarikat (FDA), ubat ini berada di kategori X bagi risiko mengandung.
Kategori risiko mengandung berdasarkan FDA adalah seperti berikut:
B=Tiada risiko dalam sesetengah kajian
C=Mungkin terdapat sedikit risiko
Apakah kesan sampingan pengambilan Lipitor® (atorvastatin)?
Kesan sampingan yang biasa termasuk:
Kesakitan otot atau sendi
Juga hubungi doktor anda sekiranya anda mempunyai:
Masalah buah pinggang – kencing yang sedikit atau tidak muncul, kencing yang menyakitkan atau sukar, bengkak di kaki atau pergelangan kaki anda, berasa letih atau sesak nafas
Masalah hati – loya, sakit bahagian atas perut, gatal-gatal, rasa letih, hilang selera makan, air kencing gelap, najis berwarna tanah liat, jaundis (menguning kulit atau mata)
Tanda-tanda strok – rasa kebas dan lemah secara tiba-tiba (terutama di satu sisi badan), sakit kepala yang teruk tiba-tiba, ucapan yang tidak jelas, masalah dengan penglihatan atau keseimbangan
Dalam kes-kes yang jarang berlaku, Lipitor® boleh menyebabkan keadaan yang menyebabkan kehancuran tisu otot rangka, yang membawa kepada kegagalan buah pinggang. Hubungi doktor anda dengan segera jika anda mengalami sakit otot, tender atau kelemahan otot yang tidak mampu dijelaskan, terutamanya jika anda juga mempunyai demam, keletihan yang luar biasa, dan air kencing berwarna gelap.
Dapatkan bantuan perubatan kecemasan jika anda mempunyai tanda-tanda tindak balas alergi terhadap Lipitor®: geligata; kesukaran bernafas; bengkak muka, bibir, lidah, atau tekak anda.
Tidak semua orang mengalami kesan sampingan ini. Mungkin terdapat beberapa kesan sampingan yang tidak disenaraikan di atas. Jika anda mempunyai sebarang kebimbangan mengenai kesan sampingan di atas, sila berjumpa doktor atau ahli farmasi anda.
Apakah ubat yang mempunyai tindak balas dengan Lipitor® (atorvastatin)?
Ubatan ini mempunyai tindak balas dengan ubat lain yang anda ambil, di mana ia boleh mempengaruhi prestasi atau meningkatkan risiko kepada kesan sampingan yang lebih serius. Untuk mengelakkan sebarang tindak balas, anda harus menyimpan senarai nama ubat yang anda guna (termasuk ubat yang mendapat preskripsi, tidak berpreskripsi dan produk-produk herba lain) dan kongsikannya bersama doktor dan ahli farmasi. Untuk keselamatan anda, jangan mula menggunakan, berhenti atau mengubah dos ubat anda tanpa sebarang kebenaran daripada doktor anda.
Produk yang boleh bertindak balas dengan ubat ini adalah:
Ubat antibiotik atau antifungal
Ubatan untuk merawat HIV atau AIDS
Adakah makanan dan minuman beralkohol mempunyai tindak balas dengan Lipitor® (atorvastatin)?
Ubatan ini mungkin mempunyai tindak balas dengan makanan dan alkohol dengan mengubah cara ianya berfungsi ataupun meningkat kesan sampingan yang serius. Sila bertanya kepada doktor atau ahli farmasi tentang makanan dan minuman beralkohol yang berpotensi mengakibatkan tindakbalas sebelum menggunakannya.
Apakah keadaan kesihatan yang menyebabkan tindak balas dengan Lipitor® (atorvastatin)?
Ubatan ini akan bertindak balas dengan keadaan kesihatan anda. Tindak balas ini akan mengakibatkan keadaan anda semakin teruk atau mengubah cara ubat ini berfungsi. Sangat penting untuk anda memberitahu doktor dan ahli farmasi akan keadaan kesihatan anda.
Keadaan kesihatan yang mungkin bertindak balas dengan ubat ini adalah:
Kesakitan atau kelemahan otot
Sejarah penyakit buah pinggang
Sejarah strok (termasuk TIA atau “strok mini”)
Jika anda minum lebih daripada 2 minuman beralkohol setiap hari
Maklumat yang diberikan tidak menggantikan nasihat perubatan. SILA berunding dengan doktor atau ahli farmasi anda sebelum menggunakan Lipitor® (atorvastatin).
Apakah dos Lipitor® (atorvastatin) yang sesuai untuk seorang dewasa?
Dos Dewasa Biasa untuk Pencegahan Penyakit Kardiovaskular:
Dos permulaan: 10 mg hingga 80 mg secara oral sekali sehari.
Dos awal yang dicadangkan untuk pesakit ini dalam pencegahan penyakit kardiovaskular adalah 10 mg hingga 80 mg secara oral sekali sehari. Lipitor® boleh diberi pada bila-bila masa tanpa mengambilkira makanan.
Pelarasan dos hendaklah dibuat pada selang 2-4 minggu.
Dos Dewasa biasa untuk Hyperlipidemia:
Dos permulaan: 10, 20 atau 40 mg secara oral sekali sehari.
Dos permulaan 40 mg disyorkan untuk pesakit yang memerlukan pengurangan LDL-kolesterol lebih daripada 45%.
Pelarasan dos hendaklah dibuat pada selang 2-4 minggu.
Dos penyelenggaraan: 10 hingga 80 mg secara lisan sekali sehari.
Apakah dos Lipitor® (atorvastatin) yang sesuai untuk kanak-kanak?
Dos Pediatrik untuk Heterozygous Familial Hypercholesterolemia:
10 hingga 17 tahun: 10 mg sehari (dos maksima ialah 20 mg sehari). Pelarasan harus dibuat pada selang waktu 4 minggu atau lebih.
Apakah ketersediaan Lipitor® (atorvastatin) yang boleh didapati?
Lipitor® (atorvastatin) boleh didapati dalam bentuk dan kekuatan:
Tablet, atorvastatin calcium tryhydrate 10 mg diselaputi filem lapisan
Apakah yang perlu saya lakukan jika terdapat kecemasan atau terlebih dos?
Jika terdapat kecemasan atau berlaku terlebih dos, sila hubungi perkhidmatan kecemasan atau pergi terus ke unit kecemasan di hospital yang terdekat.
Bagaimanakah pula jika saya terlepas dos Lipitor® (atorvastatin)?
Jika anda terlepas atau terlupa mengambil dos ubatan ini, sila ambil ubat ini dengan kadar segera. Walau bagaimanapun, jika ia sudah hampir sehingga masa dos yang baru, anda boleh abaikan dos yang terlepas dan sila ambil dos yang ditetapkan seperti biasa. Jangan ambil dos dua kali ganda sebagai ganti.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
https://www.drugs.com/lipitor.html. Accessed July 12, 2017.
http://www.emedicinehealth.com/drug-atorvastatin/article_em.htm. Accessed July 12, 2017.
Kafein Berlebihan: Ini Simptom, Kesan Dan Cara Cegah
Tak Boleh Pandai-pandai Ambil Ubat Tahan Sakit Ponstan, Ada Kesan Sampingan Jika Terlebih Makan!
Ditulis oleh Nurul Nazrah Nazarudin Disemak pada 19/12/2019
Fakta Disemak oleh Hello Doktor Medical Panel
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.